turjo4nis/wikipedia-bn-dump-20250701 huggingface dataset:
উইলবার স্মিথ

উইলবার এডিসন স্মিথ (ইংরেজি ভাষায়: Wilbur Addison Smith) (জন্ম: ৯ই জানুয়ারি, ১৯৩৩ - মৃত্যু: ১৩ নভেম্বর, ২০২১) জনপ্রিয় আফ্রিকান ঔপন্যাসিক। তার জন্ম উত্তর রোডেশিয়ার (বর্তমানে জাম্বিয়া) ব্রোকেন হিলে। দক্ষিণ আফ্রিকায় পড়াশোনা শেষে কিছুকাল সাংবাদিকতা করেন। অ্যাকাউন্টেন্টের চাকরি করার সময়ই প্রথম উপন্যাস লিখেন। বর্তমানে লন্ডনে বসবাস করছেন। তার উপন্যাসগুলো অধিকাংশ সময়ই তিনটি সিরিজের যেকোন একটির অন্তর্ভুক্ত হয়ে থাকে। সিরিজগুলো হচ্ছে, কোর্টনি, প্রাচীন মিশর ও ব্যালান্টাইন। ২০১৪ সালের হিসাব অনুযায়ী তার প্রকাশিত ৩৫টি উপন্যাসের ১২ কোটি কপি বিক্রি হয়েছে, যার মধ্যে প্রায় আড়াই কোটি বিক্রি হয়েছে শুধু ইতালিতে।

মৃত্যু 
১৩ই নভেম্বর, ২০২১, উইলবার স্মিথের ওয়েব সাইটের একটি নিউজ লেটারে তার মৃত্যুর সংবাদ প্রকাশ করা হয়। এখানে জানানো হয় স্মিথ তার ক্যাপ টাউনের বাড়িতে সে দিন সকালে আকস্মিকভাবে মৃত্যু বরন করেন। তার বয়স হয়েছিল ৮৮ বৎসর।

রচনাবলী

কোর্টনি সিরিজ 
 When the Lion Feeds ১৯৬৪
 The Sound of Thunder ১৯৬৬
 A Sparrow Falls ১৯৭৭
 The Burning Shore ১৯৮৫
 Power of the Sword ১৯৮৬
 Rage ১৯৮৭
 A Time to Die ১৯৮৯
 Golden Fox ১৯৯০
 Birds of Prey ১৯৯৭
 Monsoon ১৯৯৯
 Blue Horizon ২০০৩
 The Triumph Of The Sun ২০০৫ (Courtney and Ballantyne)
 Assegai ২০০৯

প্রাচীন মিশর সিরিজ 
 রিভার গড ১৯৯৩
 দ্য সেভেন্থ স্ক্রল ১৯৯৫
 ওয়ারলক ২০০১
 দ্য কোয়েস্ট ২০০৭
 ডেজার্ড গড ২০১৪
 ফারাও ২০১৬

প্রাচীন মিশর সিরিজের সমস্ত বইয়ের বাংলা অনুবাদ প্রকাশিত হয়েছে।

ব্যালান্টাইন সিরিজ 
 A Falcon Flies aka Flight of the Falcon ১৯৮০
 Men of Men ১৯৮১
 The Angels Weep ১৯৮২
 The Leopard Hunts in Darkness ১৯৮৪
 The Triumph Of The Sun ২০০৫ (Courtney and Ballantyne)

একক উপন্যাসসমূহ 
 The Dark of the Sun ১৯৬৫
 Shout At the Devil ১৯৬৮
 Gold Mine aka Gold ১৯৭০
 The Diamond Hunters ১৯৭১
 The Sunbird ১৯৭২
 Eagle in the Sky ১৯৭৪
 The Eye of the Tiger ১৯৭৫
 Cry Wolf ১৯৭৬
 Hungry As the Sea ১৯৭৮
 Wild Justice ১৯৭৯
 Elephant Song ১৯৯১

সমালোচনা 

যদিও বিভিন্ন সম্মানিত ঐতিহাসিক ও পত্রিকাগুলো স্মিথের কাজের প্রশংসা করেন। তার অন্যতম প্রধান সমালোচক মার্টিন হল তার বই জার্নাল অব সাউদার্ন আফ্রিকানস স্টাডিজে বলেন যে, উপন্যাসগুলো আফ্রিকার জাতীয়তাবাদের বিপক্ষে একপাক্ষিক ও অসম দৃষ্টিভঙ্গি ধারণ করে। অন্যান্য দাবীগুলোর মধ্যে রয়েছে, সমকামাভীত, নারীবিদ্বেষ ও জাতিবিদ্বেষের সাথে সাথে রাজনৈতিক এজেন্ডার উপস্থিতি রয়েছে উপন্যাসগুলোতে।

বহিঃসংযোগ

বহিঃসংযোগ 
 উইলবার স্মিথ প্রাতিষ্ঠানিক সাইট
 যুক্তরাজ্য উইলবার স্মিথের প্রাতিষ্ঠানিক সাইট
 উইলবার স্মিথ ফোরাম 

আফ্রিকান লেখক
১৯৩৩-এ জন্ম
২০২১-এ মৃত্যু
ব্রিটিশ বুক অ্যাওয়ার্ড
ঐতিহাসিক ঔপন্যাসিক
যুক্তরাজ্যের নাগরিকীকৃত নাগরিক
মাইকেলহাউজের প্রাক্তন শিক্ষার্থী
রোডস বিশ্ববিদ্যালয়ের প্রাক্তন শিক্ষার্থী
জলপাইগুড়ি বিভাগ

জলপাইগুড়ি বিভাগ পশ্চিমবঙ্গের উত্তরভাগের পাঁচটি জেলা নিয়ে গঠিত একটি প্রশাসনিক অঞ্চল। এই বিভাগের অন্তর্গত জেলাগুলি হল – 
 দার্জিলিং জেলা 
 জলপাইগুড়ি জেলা 
 আলিপুরদুয়ার জেলা 
 কোচবিহার জেলা ও 
 কালিম্পং জেলা 
জলপাইগুড়ি এই জেলার বিভাগীয় সদর।

আরো দেখুন
 পশ্চিমবঙ্গের বিভাগসমূহের তালিকা

পশ্চিমবঙ্গের বিভাগ
প্রেসিডেন্সি বিভাগ

প্রেসিডেন্সি বিভাগ পশ্চিমবঙ্গের দক্ষিণভাগের পাঁচটি জেলা নিয়ে গঠিত একটি প্রশাসনিক বিভাগ। এই বিভাগের অন্তর্গত জেলাগুলি হল –
 কলকাতা জেলা
 উত্তর ২৪ পরগণা জেলা
 দক্ষিণ ২৪ পরগনা জেলা
 হাওড়া জেলা ও
 নদিয়া জেলা
কলকাতা জেলা এই বিভাগের বিভাগীয় সদর।

প্রশাসনিক জেলা
এটি পাঁচটি জেলা নিয়ে গঠিত:

জনপরিসংখ্যান

প্রেসিডেন্সি বিভাগের জনসংখ্যার সংখ্যাগরিষ্ঠ অংশ হিন্দু ধর্মাবলম্বী। মুসলমানগণ এই বিভাগের বৃহত্তম সংখ্যালঘু ধর্মীয় গোষ্ঠী। ইসলাম ধর্মাবলম্বীদের বৃহত্তর অংশ এই বিভাগের উত্তর চব্বিশ পরগনার বসিরহাট মহকুমা, নদিয়া জেলার কৃষ্ণনগর সদর ও তেহট্ট মহকুমা এবং দক্ষিণ চব্বিশ পরগনা জেলার ডায়মন্ড হারবার ও বারুইপুর মহকুমায় বসবাস করেন।

আরো দেখুন
 পশ্চিমবঙ্গের বিভাগসমূহের তালিকা

তথ্যসূত্র 

পশ্চিমবঙ্গের বিভাগ
ত্রিমূর্তি

ত্রিমূর্তি (সংস্কৃত: त्रिमूर्ति) বা ত্রিদেব হল হিন্দুধর্মের  সর্বোচ্চ তিন দেবতা, সৃষ্টি, সংরক্ষণ ও ধ্বংসের মহাজাগতিক কার্যগুলিকে দেবতাদের ত্রয়ী হিসেবে চিহ্নিত করা হয়, সাধারণত ব্রহ্মা স্রষ্টা, বিষ্ণু  রক্ষক এবং শিব বিধ্বংসী।

কিংবদন্তি যোগী দত্তাত্রেয়কে প্রায়শই বিষ্ণুর ২৪ অবতারের মধ্যে একজন হিসাবে বিবেচনা করা হয় না, কিন্তু শিব ও ব্রহ্মার পাশাপাশি একক তিন মাথার শরীরে। হিন্দুধর্মের ওঁ প্রতীককে ত্রিমূর্তীর ইঙ্গিত বলে মনে করা হয়। ত্রিদেবী হলেন প্রধান দেবত্রয় "ত্রিমূর্তি"র তিনজন পত্নী।

ক্রমবিকাশ

৪র্থ থেকে ১২শ শতক খ্রিস্টাব্দের মধ্যে পৌরাণিক যুগে উত্তর-বৈদিক ধর্মের উত্থান এবং রমেশচন্দ্র মজুমদার যাকে "সমন্বয়ী হিন্দুধর্ম" বলে অভিহিত করেছেন তার বিবর্তন দেখেছে।

এই সময়কালের কোন একজাতীয়তা ছিল না, এবং পুরানো বৈদিক বিশ্বাসের ঐতিহ্যের অবশিষ্টাংশের আকারে নৈষ্ঠিক ব্রাহ্মণ্যবাদ বিভিন্ন সাম্প্রদায়িক ধর্মের সাথে অন্তর্ভুক্ত ছিল, বিশেষ করে শৈবধর্ম, বৈষ্ণবধর্ম, এবং শাক্তধর্ম যেগুলি নৈষ্ঠিক ধারার মধ্যে থেকেও স্বতন্ত্র সত্তা তৈরি করেছিল। এই সময়ের গুরুত্বপূর্ণ বৈশিষ্ট্য হল নৈষ্ঠিক এবং সাম্প্রদায়িক রূপের মধ্যে সম্প্রীতির মনোভাব। এই পুনর্মিলনের চেতনা সম্পর্কে, রমেশচন্দ্র মজুমদার বলেন যে:

ব্রহ্মা, বিষ্ণু ও শিবকে এক সত্তা হিসেবে চিহ্নিত করার বিষয়ে কূর্মপুরাণে জোরালোভাবে জোর দেওয়া হয়েছে, যেখানে ১.৬ ব্রহ্মকে ত্রিমূর্তি হিসেবে পূজা করার কথা উল্লেখ করে; ১.৯ বিশেষ করে তিনটি দেবতার ঐক্যকে বোঝায় এবং ১.২৬ একই বিষয়ের সাথে সম্পর্কিত।

পুরাণে ধারণাটি এভাবে বর্ণিত হয়েছে:ত্রিমূর্তি ধারণার প্রতি পাশ্চাত্যের আগ্রহের কথা উল্লেখ করে, ঐতিহাসিক আর্থার লেভেলিন বাশাম ত্রিমূর্তিটির পটভূমি ব্যাখ্যা করেছেন এভাবে:

ত্রিমূর্তি ধারণাটি মৈত্রী উপনিষদেও রয়েছে, যেখানে তিন দেবতাকে তাঁর তিনটি সর্বোচ্চ রূপ হিসেবে ব্যাখ্যা করা হয়েছে।

ত্রিমূর্তি মন্দির
৯ম শতাব্দীর প্রধান তিনটি টাওয়ার প্রম্বানান ত্রিমূর্তি মন্দির কমপ্লেক্স, ইন্দোনেশিয়ার বৃহত্তম হিন্দু মন্দির সাইট।

ত্রিমূর্তির বিভিন্ন স্থানান্তরের জন্য নিবেদিত মন্দিরগুলি খ্রিস্টপূর্ব ৬ষ্ঠ শতাব্দীর প্রথম দিকে দেখা যায় এবং এখনও কিছু মন্দির রয়েছে যেখানে ত্রিমূর্তি সক্রিয়ভাবে পূজীত হয়।
 বাড়োলি ত্রিমূর্তি মন্দির
 এলিফ্যান্টা গুহাসমূহ
 মিত্রানন্দপুরং ত্রিমূর্তি মন্দির
 প্রাম্বানান মন্দির
 পশ্চিম চালুক্য স্থাপত্য
 থ্রিপায়া ত্রিমূর্তি মন্দির
 তিরুমূর্তি পাহাড়

আরও দেখুন
 ত্রিদেবী
 হিন্দু দেবদেবী

তথ্যসূত্র

উৎস

বহিঃসংযোগ

হিন্দু দার্শনিক ধারণা
হিন্দুধর্মে ঈশ্বরের নাম
হিন্দু দেবদেবী
দেবতা
ত্রিদেব
শিল্পকলায় শিব
হিন্দু দেবতা
মহাকাশে উপনিবেশ স্থাপন

মহাকাশে মানুষের স্বায়ত্তশাসিত বসতি স্থাপনকে মহাকাশে উপনিবেশ স্থাপন (ইংরেজি ভাষায়: Space colonization) বলা হচ্ছে। এতোদিন কেবল বিজ্ঞান কল্পকাহিনীর উপাদান হয়ে থাকলেও বর্তমানে বাস্তবতার কাছাকাছি চলে এসেছে নতুন ধরনের এই উপনিবেশিকতা। বেশ ক'টি জাতীয় মহাকাশ সংস্থা পৃথিবীর বাইরে উপনিবেশ স্থাপনকে চূড়ান্ত উদ্দেশ্য হিসেবে নিয়েছে।

অনেকে মনে করেন পৃথিবীর বাইরে মানুষের প্রথম উপনিবেশ স্থাপিত হবে চাঁদ বা মঙ্গলে। আবার অনেকের মতে, পৃথিবীর কক্ষপথেই এ ধরনের প্রথম উপনিবেশ স্থাপিত হতে পারে। অবশ্য এ ব্যাপারে কোন সন্দেহ নেই যে, সৌরজগতের ভেতরেই প্রথম উপনিবেশ স্থাপন করবে মানুষ। আশপাশের যে গ্রহ, উপগ্রহ বা গ্রহাণু গুলোতে পর্যাপ্ত সূর্যের আলো পাওয়া যায় সেগুলোকেই প্রাথমিক লক্ষ্যবস্তু হিসেবে বেছে নেবে তারা।

২০০৫ সালে নাসা প্রশাসক মাইকেল গ্রিফিন সরাসরি মহাকাশে উপনিবেশ স্থাপনকে নাসার চূড়ান্ত উদ্দেশ্য হিসেবে আখ্যায়িত করেছেন। বর্তমানে আন্তর্জাতিক মহাকাশ স্টেশনকে এক ধরনের উপনিবেশ বলা যায়। কিন্তু এই স্টেশন স্বায়ত্তশাসিত নয়। এ কারণেই পরিপূর্ণ উপনিবেশের মর্যাদা পায়নি। তবে গ্রিফিন মনে করেন, সৌরজগতে অনেকগুলো উপনিবেশ স্থাপন করে ফেলবে মানুষ, তারপর সৌরজগৎ ছাড়িয়ে অন্য তারার পানে ছুটে যাবে। তিনি এক বক্তৃতায় বলেছেন, অচিরেই পৃথিবীর তুলনায় মহাকাশে মানুষের সংখ্যা বেশি হয়ে যাবে।

তথ্যসূত্র

মহাকাশে উপনিবেশ স্থাপন
মহাকাশ অভিযান
বৈজ্ঞানিক কল্পকাহিনীর বিষয়
মহাকাশযাত্রা বিষয়ক ধারণা
উন্মুক্ত সমস্যা
উপনিবেশবাদ
মাইকেল ডি গ্রিফিন

মাইকেল ডগলাস গ্রিফিন (ইংরেজি ভাষায়: Michael Douglas Griffin) (জন্ম: ১লা নভেম্বর, ১৯৪৯) মার্কিন পদার্থবিজ্ঞানী, অ্যারোস্পেস প্রকৌশলী এবং নাসার বর্তমান অ্যাডমিনিস্ট্রেটর (প্রশাসক)। ২০০৫ সালের ১৩ই এপ্রিল থেকে নাসার প্রশাসক হিসেবে কাজ করছেন। মার্কিন যুক্তরাষ্ট্রের রাষ্ট্রীয় মহাকাশ সংস্থার প্রধান হিসেবে গ্রিফিন দেশের ভবিষ্যৎ মহাকাশ অভিযানের পরিকল্পনা, হাবল মহাকাশ দুরবিনের ভবিষ্যৎ নির্ধারণ এবং আবহাওয়া পরিবর্তন বোঝার ক্ষেত্রে নাসার ভূমিকার মত গুরুত্বপূর্ণ বিষয় নিয়ন্ত্রণ করেন। এর পূর্বে তিনি নাসার অভিযান বিভাগের সহযোগী প্রশাসক ছিলেন। প্রশাসক হওয়ার আগ গ্রিফিন মেরিল্যান্ডের লরেলে অবস্থিত জন্‌স হপকিন্স ইউনিভার্সিটিতে ফলিত পদার্থবিজ্ঞান গবেষণাগারের মহাকাশ বিভাগের প্রধান হিসেবে কাজ করছিলেন। নিজেকে একটি ছোট শহর থেকে আসা সাধারণ অ্যারোস্পেস প্রকৌশলী হিসেবে উল্লেখ করলেও তার অনেকগুলো রাজনৈতিক গুরুত্বসম্পন্ন পদোন্নতি সে কথা বলে না। ২০০৭ সালে টাইম সাময়িকী সবচেয়ে প্রভাবশালী ১০০ ব্যক্তিত্বের তালিকায় তার নাম যুক্ত করেছে।

নাসার প্রশাসক
মার্কিন প্রকৌশলী
১৯৪৯-এ জন্ম
মার্কিন পদার্থবিজ্ঞানী
মার্কিন বায়বান্তরীক্ষ প্রকৌশলী
জনস হপকিন্স বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
দার্শনিকদের তালিকাসমূহ



সাধারণ 
 নারী দার্শনিকদের তালিকা
 শাবলু শাহাবউদ্দিন

মূল এলাকা অনুয়ায়ী দার্শনিকদের তালিকা 
 সৌন্দর্যবেত্তা তালিকা
 List of epistemologists
 List of ethicists
 List of logicians
 List of metaphysicians
 List of social and political philosophers
 List of political philosophers
 List of political theorists

খ্রিস্টপূর্বাব্দ

প্রাক-সক্রেটীয় দর্শন 
 পেরিয়্যান্ডার (খ্রীষ্টপূর্ব ৭ম শতাব্দী) 
 সোলোন (খ্রীষ্টপূর্ব ৬৩৮-৫৫৮) 
 থেলিস (খ্রীষ্টপূর্ব ৬৩৫-৫৪৩) 
 এনাক্সিম্যানডার (খ্রীষ্টপূর্ব ৬১০-৫৪৭) 
এনাক্সাগোরাস (খ্রিষ্টপূর্ব ৫০০-৪২৮)
 মাইলেটাস-এর এনাক্সিমেনিস (খ্রীষ্টপূর্ব ৫৮৫-৫২৫) 
 সিরোস-এর ফেরেসাইডিস (খ্রীষ্টপূর্ব ৬ষ্ঠ শতাব্দী) 
 স্পার্টা-র কাইলোন (খ্রীষ্টপূর্ব ৬ষ্ঠ শতাব্দী)
 প্রিয়েন-এর বায়াস (খ্রীষ্টপূর্ব ৬ষ্ঠ শতাব্দী)
 লিন্ডোস-এর ক্লিওবুলাস (খ্রীষ্টপূর্ব ৬ষ্ঠ শতাব্দী) 
 এনাকারসিস (খ্রীষ্টপূর্ব ৬ষ্ঠ শতাব্দী)
 মিটাইলিন-এর পিটাকাস (অজানা - ৫২-তম অলিম্পিয়াড-এর তৃতীয় বত্সর)
 পিথাগোরাস (খ্রীষ্টপূর্ব ৫৮২-৪৯৬)
 থেয়ানো (গণিতবিদ) 
 জিনোফেনিস (খ্রীষ্টপূর্ব ৫৭০-৪৭০)
 হেরাক্লিটাস (খ্রীষ্টপূর্ব ৫৩৫-৪৭৫)
 পারমেনিডেস (খ্রীষ্টপূর্ব ৫১০-৪৪০) 
 লিউকিপ্পাস (খ্রীষ্টপূর্ব ৫ম্ শতাব্দী)
 এনাক্সাগোরাস (খ্রীষ্টপূর্ব ৫০০-৪২৮)
 এমপেডোক্লিস (খ্রীষ্টপূর্ব ৪৯০-৪৩০)
 এলেয়া-র জিনো (খ্রীষ্টপূর্ব ৪৯০-৪৩০) 
 হিপ্পিয়াস (খ্রীষ্টপূর্ব ৪৮৫-৪১৫) 
 জর্জিয়াস (খ্রীষ্টপূর্ব ৪৮৩-৩৭৫) 
 প্রোটাগোরাস (খ্রীষ্টপূর্ব ৪৮১-৪২০)
 ফিলোলস (খ্রীষ্টপূর্ব ৪৮০-৪০৫) 
 এন্টিফোন (খ্রীষ্টপূর্ব ৪৮০-৪১১) 
 সামোস-এর মেলিসাস (খ্রীষ্টপূর্ব ৪৭০-অজানা) 
 প্রোডিকাস (খ্রীষ্টপূর্ব ৪৬৫-৩৯০?)
 হেরোডোটাস (খ্রীষ্টপূর্ব ৫ম শতাব্দী)
 হিপোক্রেটিস

প্রাচীন দার্শনিক 
 পেরিক্লিস (খ্রীষ্টপূর্ব ৪৯৫-৪২৯) 
 আসপাসিয়া (খ্রীষ্টপূর্ব ৪৬৯-৪০৬)
 সক্রেটিস (খ্রীষ্টপূর্ব ৪৬৯-৩৯৯)
 ডায়োজেনিস এপোলোনিয়েটিস (খ্রীষ্টপূর্ব ৪৬০-অজানা) 
 ডেমোক্রিটাস (খ্রীষ্টপূর্ব ৪৬০-৩৭০)
 আরকাইটাস (খ্রীষ্টপূর্ব ৪২৮-৩৪৭)
 ডায়োজেনিস (খ্রীষ্টপূর্ব ৪১২-৩২৩) 
 প্লেটো (খ্রীষ্টপূর্ব ৪২৯-৩৪৭)
 স্টিল্‌পো (খ্রীষ্টপূর্ব ৩৮০-৩৩০)
 মেগারা-র ইউক্লিড
 এরিস্টটল

প্রথম থেকে দশম শতক

একাদশ থেকে চতুর্দশ শতক 
১/ ইমাম গাজ্জালী। ২/ আল-ফারাবী ৩/ আল- বিরুনী ৪/ ইবনে সিনা ৫/ ইবনে রুশদ ৭/ আল কিন্দি ৮/ হাসান ইবনে হায়সাম প্রমুখ মুসলিম দার্শনিকগণ ছিলেন তখন জগৎবিখ্যাত। ==

পঞ্চদশ থেকে ষোড়শ শতক 
 নিকোলো মাকিয়াভেলি

সপ্তদশ শতক 
 ফ্রান্সিস বেকন
 রেনে দেকার্ত
 থমাস হব্‌স
 জন লক
 বারুক স্পিনোজা

অষ্টাদশ শতক 
 জর্জ বার্ক্‌লি
 এডমান্ড বার্ক
 অগুস্ত কোঁত
 গেয়র্গ ভিলহেল্ম হেগল
 জঁ-জাক রুসো
 গটফ্রিট লিবনিত্স
 ইমানুয়েল কান্ট

ঊনবিংশ শতক 
 ফ্রিডরিখ নীটশে
 ভিলফ্রেডো পারেটো
 সোরেন কিয়ের্কেগার্ড (Danish pronunciation of Kierkegaard's surname is "Keer-ker-gore") 
 বারট্রান্ড রাসেল

বিংশ শতক 
 মার্টিন হাইডেগার
 লুড‌উইগ উইটগেনস্টাইন
 জন রল্স্‌
 ফ্রিদ্রিখ ফন হায়ক
 থমাস স্যামুয়েল কুন
 কার্ল পপার

দার্শনিক
দার্শনিকদের তালিকা
ঘূর্ণিঝড় নার্গিস

ঘূর্ণিঝড় নার্গিস উত্তর ভারত মহাসাগরে সৃষ্টি হওয়া একটি ঘূর্ণিঝড়, যা ২০০৮ সালের মে ৩ তারিখে মিয়ানমারের উপকূলে আঘাত হানে।

নামকরণ
"নার্গিস" একটি উর্দু শব্দ। এটি এক ধরনের হলুদ রঙের ফুল। এটি ইংরেজিতে "ড্যাফোডিল" নামে পরিচিত।

আরোও দেখুন
 মিয়ানমারের ভূগোল
 ঘূর্ণিঝড় আইলা
 ঘূর্ণিঝড় নিলুফার
 ঘূর্ণিঝড় প্যাট্রিসিয়া
 ঘূর্ণিঝড় সিডর
 ঘূর্ণিঝড় হাইয়ান
 ঘূর্ণিঝড় হুদহুদ

তথ্যসূত্র

আরোও পড়ুন

বহিঃসংযোগ

Damage information from BBC
Google Map: Path of Cyclone Nargis
Red Cross - Red Cross Movement response to Cyclone Nargis
 "Eyes of the Storm" Full episode of PBS documentary on orphans of Cyclone Nargis fending for themselves.

২০০৮ উত্তর ভারত মহাসাগর ঘূর্ণিঝড় মৌসুম
অত্যন্ত প্রবল ঘূর্ণিঝড়
২০০৮-এ মিয়ানমার
কংসাবতী নদী

কংসাবতী বা কাঁসাই দক্ষিণ-পশ্চিম পশ্চিমবঙ্গের অন্যতম প্রধান নদী। কালিদাসের মেঘদূত ও অন্যান্য সংস্কৃত সাহিত্যগ্রন্থে এই নদী কপিশা নামে উল্লিখিত। কিংবদন্তি অনুসারে, সমুদ্রের কাছে বাগদত্তা কংসাবতী কৃষ্ণ দামোদর নদের রূপে আলিঙ্গন করতে ছুটে এলে কংসাবতী দ্রুত ধাবমান হয়ে সমুদ্রে মিলিত হয়। মেদিনীপুর শহর এই নদীর তীরে অবস্থিত।

প্রবাহপথ 
পুরুলিয়া জেলার ঝালদা অঞ্চলে প্রায় ৬০০ মিটার উঁচু পাহাড় জাবড়বন কাঁসাই নালার আকারে কংসাবতী নদীর উৎপত্তি। নিকটবর্তী অযোধ্যা পাহাড় থেকে সাহারঝোরা নামে একটি ছোট নালা এরপর বেগুনকুদারের কাছে কংসাবতীতে মিশেছে। তেলদিহি গ্রামের কাছে বান্দু বা বন্ধু নদী কংসাবতীতে পড়েছে।

এরপর কংসাবতী পুরুলিয়া-চান্ডিল রেললাইন পেরিয়ে পূর্বদিকে অগ্রসর হয়ে কিছুদূরে কারমারা নামার সঙ্গে মিলিত হয়েছে। ভেদুয়া গ্রাম পার হয়ে এই নদী বাঁকুড়া জেলায় প্রবেশ করেছে। বাঁকুড়াতেই কংসাবতীর প্রধান উপনদী কুমারী নদীর সঙ্গে এর মিলন। মুকুটমণিপুরে কংসাবতী ও কুমারী নদীর মিলনস্থলে বিখ্যাত কংসাবতী বাঁধ ও জলাধারটি গড়ে উঠেছে।

বাঁধ ছেড়ে বেরিয়ে রায়পুরের পাশ দিয়ে দক্ষিণ-পূর্বে প্রবাহিত হয়ে মেদিনীপুর জেলার বিনপুর অঞ্চলে প্রবেশ করেছে কংসাবতী। ভৈরববাঁকী নদীর সঙ্গে মিলিত হয়ে এরপর পশ্চিম মেদিনীপুর জেলায় প্রবেশ করেছে এই নদী। কেশপুরের কাছে নদী দুটি শাখায় ভাগ হয়ে গেছে। একটি শাখা দাশপুর অঞ্চলের উপর দিয়ে পালারপাই নামে প্রবাহিত হয়ে রূপনারায়ণ নদের দিকে এগিয়ে গেছে ও অপর শাখাটি দক্ষিণ-পূর্ব দিকে প্রবাহিত হয়ে কালিয়াঘাই বা কেলেঘাই নদীর সঙ্গে মিলিত হয়েছে।

উপনদী 
 সাহারঝোরা – অযোধ্যা পাহাড় থেকে সাহারঝোরার উৎপত্তি। মুরগুমায় এই নদীটির উপর একটি জলাধার নির্মিত হয়েছে মূল সেচকার্যের সুবিধার জন্য। তারপরে বেগুনকুদার কাছে এটি কংসাবতীতে মিশেছে।
 বান্দু – বান্দু বা বন্ধু নদী সারামবিসি, বুরুডি প্রভৃতি কয়েকটি নালার সঙ্গে মিশে সিরকাবাদের কাছে অযোধ্যা পাহাড় থেকে নেমে এসেছে। তারপর ২৪ কিলোমিটার পথ অতিক্রম করে তেলডিহি গ্রামের কাছে কংসাবতীতে পড়েছে।
 কুমারী নদী – কুমারী কংসাবতীর প্রধান উপনদী। এটির উৎপত্তিস্থলও অযোধ্যা পাহাড়। পাহাড়ের পূর্ব ঢাল বেয়ে নেমে আসার সময় কয়েকটি ছোটখাট নালার সঙ্গে মিলিত হয়েছে কুমারী। তারপর দক্ষিণ-পূর্বে প্রবাহিত হয়ে পুরুলিয়া-চান্ডিল রেললাইন পেরিয়ে বরাভূম ও মানবাজার ছুঁয়ে এটি বাঁকুড়ায় প্রবেশ করেছে। এর মধ্যে যে চারটি উপনদী কুমারী নদীতে মিশেছে, তারা হল – হনুমাতা ও নাঙ্গাসাই (ডানদিকের উপনদী) এবং ঝোর ও চাকা (বাঁদিকের উপনদী)। অন্যদিকে ঝাড়খণ্ডের টোটকা নদী বান্দোয়ান পেরিয়ে মাঝিডিহির কাছে কুমারী নদীতে মিলিত হয়েছে। মুকুটমণিপুরে ৭০ কিলোমিটার দীর্ঘ কুমারী নদী কংসাবতীতে পতিত হয়েছে।
 ভৈরববাঁকী – ভৈরববাঁকী বাঁকুড়া জেলার রানিবাঁধে উৎপন্ন হয়ে দক্ষিণ-পূর্বে প্রবাহিত হয়ে কংসাবতীতে মিলিত হয়েছে। এর প্রধান উপনদী তারাফেনী।

কংসাবতী জলাধার 

খাতড়ার বাঁকুড়া ও পুরুলিয়া জেলাদ্বয়ের সীমান্তবর্তী এলাকায় কংসাবতী ও কুমারী নদীর সংগমস্থলের উপর কংসাবতী বাঁধ ও জলাধার নির্মিত হয়েছে। ১৯৫৬ সালে দ্বিতীয় পঞ্চবার্ষিকী পরিকল্পনার কালে সেচের সুবিধার জন্য এই বাঁধ ও জলাধার নির্মিত হয়। বাঁধটির দৈর্ঘ্য ১০,০৯৮ মিটার ও উচ্চতা ৩৮ মিটার। জলাধারের আয়তন ৮৬ বর্গ কিলোমিটার। এই জলাধার ঘিরে মুকুটমণিপুরে একটি মনোরম পর্যটনকেন্দ্র গড়ে উঠেছে।

তথ্যসূত্র 

পুরুলিয়া জেলার নদী
বাংলার নদী
ঝাড়খণ্ডের নদী
ঝাড়গ্রাম জেলার নদী
পশ্চিম মেদিনীপুর জেলার নদী
পূর্ব মেদিনীপুর জেলার নদী
পশ্চিমবঙ্গের নদী
পৌরসভা

পৌরসভা (বা ) একটি একক প্রশাসনিক বিভাগ যা জাতীয় ও আঞ্চলিক আইন দ্বারা অধীনস্থ হিসাবে অনুমোদিত এবং স্ব-সরকার বা এখতিয়ারের ক্ষমতাযুক্ত কর্পোরেট অবস্থান এবং ক্ষমতা রাখে। এটি কাউন্টি থেকে আলাদা করতে হবে (সাধারণত) যা গ্রামীণ অঞ্চল বা শহর, গ্রাম এবং গ্রামগুলির মতো অসংখ্য ছোট ছোট সম্প্রদায়কে ঘিরে রাখতে পারে ।

পৌরসভা শব্দটির অর্থ প্রদত্ত পৌরসভার মহাপরিচালক বা মহাশাসক সংস্থাও হতে পারে। একটি পৌরসভা একটি সাধারণ-উদ্দেশ্যযুক্ত প্রশাসনিক মহকুমা, একটি বিশেষ উদ্দেশ্যযুক্ত জেলার বিপরীতে। পৌরসভার সর্বোচ্চ দায়িত্বপ্রাপ্ত কর্মকর্তাকে নগরপিতা বা নগরপতি বা মেয়র বলা হয়।

এই শব্দটি ফ্রেঞ্চ পৌরসভা এবং লাতিন পৌরসভা থেকে উদ্ভূত ।   ইংরেজি শব্দ "Municipal" ল্যাটিন থেকে আহরিত সামাজিক চুক্তি municipium  শব্দ যার অর্থ "দায়িত্ব হোল্ডার" থেকে উদ্ভূত), ল্যাটিন সম্প্রদায়গুলি রোমান দশায় তাদের নিজস্ব নিগম বিনিময়ে সৈন্য সঙ্গে রোম সরবরাহকৃত উল্লেখ (দেওয়া রোমান নাগরিকত্ব বাসিন্দাদের কাছে) সম্প্রদায়গুলিকে তাদের নিজস্ব স্থানীয় সরকারগুলি (একটি সীমাবদ্ধ স্বায়ত্তশাসন) ধরে রাখার অনুমতি দেওয়ার সময়।

একটি পৌরসভা কোনও সার্বভৌম রাষ্ট্র যেমন মোনাকোর প্রিন্সিপালিটি থেকে কোনও ছোট গ্রাম, যেমন ওয়েস্ট হ্যাম্পটন ডোনস, নিউ ইয়র্কের মতো কোনও রাজনৈতিক এখতিয়ার হতে পারে ।

যে অঞ্চলটির উপরে কোনও পৌরসভার এখতিয়ার রয়েছে তার অন্তর্ভুক্ত থাকতে পারে

একটি জনবহুল জায়গা যেমন শহর , শহর বা গ্রাম
বসেও বিভিন্ন (যেমন, প্রথম দিকে বিচারব্যবস্থায় অঙ্গরাজ্য এর নিউ জার্সি হিসাবে (1798-1899) শহরতলী বিভিন্ন গ্রাম, মহাশাসক মেক্সিকো পুরসভা , কলম্বিয়ার পৌরসভা )
চিলির সান্তিয়াগোতে ৩৪টি পৌরসভা হিসাবে কখনও কখনও কেবলমাত্র এমন জায়গাগুলির কোনও অংশ, কখনও কখনও শহরের ।

এই প্রেক্ষাপটে পৌরসভা বা মিউনিসিপ্যালিটি বাংলাদেশের শহরাঞ্চলীয় স্বায়ত্তশাসন ব্যবস্থার একটি গুরুত্বপূর্ণ একক। বাংলাদেশের বৃহৎ শহরসমূহ সিটি কর্পোরেশন দ্বারা পরিচালিত হয়। জেলা এবং উপজেলা পর্যায়ে যে শহর এবং শহর অঞ্চলগুলো রয়েছে তা পৌরসভা দ্বারা শাসিত এবং পরিচালিত হয়। বাংলাদেশে মোট পৌরসভার সংখ্যা ৩২৯টি ( সিলেটের বিশ্বনাথ) [১]। ভারতে এ সংস্থাটি পুরসভা নামে প্রচলিত।

ইতিহাস 
সর্বপ্রথম পৌর প্রতিষ্ঠান গঠনের লক্ষ্যে আইন পাস হয় ১৮৪২ সালে। ১৯৩২ সালে অবিভক্ত বাংলায় প্রবর্তিত বঙ্গীয় পৌরসভা আইন বা বেঙ্গল মিউনিসিপ্যাল অ্যাক্ট অনুসারে ও সেই আইনের ১৯৮০, ১৯৮২ ও ১৯৯২ সালের সংশোধনী অনুসারে পশ্চিমবঙ্গের পুরসভাগুলি পরিচালিত হত। ১৯৯৩ সালে পশ্চিমবঙ্গের পুরসভাগুলির পরিচালনার লক্ষ্যে পশ্চিমবঙ্গ পৌর আইন বা দ্য ওয়েস্ট বেঙ্গল মিউনিসিপ্যাল অ্যাক্ট চালু হয়। ১৯৯৪ ও ১৯৯৫ সালে এই আইনের সংশোধন সাধন করা হয়। বর্তমানে পশ্চিমবঙ্গের পুরসভাগুলি এই আইন মোতাবেক প্রতিষ্ঠিত আছে।

ঢাকা পৌরসভা গঠিত হয় ১৮৬৪ সালে। স্বাধীন বাংলাদেশে পৌরসভা অধ্যাদেশ জারি হয় ১৯৭৭ সালে। বাংলাদেশের স্থানীয় সরকার (পৌরসভা) আইন, ২০০৯ অনুসারে বাংলাদেশের পৌরসভাগুলো প্রতিষ্ঠিত ও পরিচালিত।

আরও দেখুন 
 ইউনিয়ন পরিষদ
 পাকুন্দিয়া পৌরসভা
 পৌরসভা (ভারত)

তথ্যসূত্র 
১। স্থানীয় সরকার মন্ত্রনালয়ের ওয়েবসাইট

পৌরসভা
প্রশাসনিক একক
দেশের প্রশাসনিক উপবিভাগের ধরন
জনবহুল স্থানের ধরন
কেলেঘাই নদী

কেলেঘাই বা কালিয়াঘাই নদীটি উৎপন্ন হয়েছে ঝাড়্গ্রাম জেলার কলসিভাঙা গ্রামে। তারপর ভগবানপুর ও সবং-এর নইপুর ছাড়িয়ে জলপাই –এর কাছে এই নদী কংসাবতী নদীতে মিলিত হয়েছে। কেলেঘাই কংসাবতীর ডানতীরের উপনদী। কেলেঘাইয়ের প্রধান উপনদী দুটি – কপালেশ্বরী ও চন্ডিয়া। কপালেশ্বরী সবং ব্লকের লাঙলকাটায় ও চন্ডিয়া শ্যামচকের কাছে উদ্ভূত হয়ে ময়নার কাছে কেলেঘাইতে মিশেছে। কপালেশ্বরী ও কেলেঘাইয়ের মিলনস্থলে শালমারির জলা নামে একটি জলাভূমির সৃষ্টি হয়েছে যা প্রতিবছর বর্ষায় নদীর জলে প্লাবিত হয়। কংসাবতী ও কেলেঘাইয়ের মিলিত প্রবাহ হলদি নদী নামে পরিচিত।

তথ্যসূত্র 

ঝাড়গ্রাম জেলার নদী‎
বাংলার নদী
পশ্চিম মেদিনীপুর জেলার নদী
পূর্ব মেদিনীপুর জেলার নদী
পশ্চিমবঙ্গের নদী
হলদি নদী

হলদি নদী কংসাবতী ও কেলেঘাই নদীর যুগ্ম প্রবাহের নাম। কেশবপুরের কাছে দুই নদী মিলিত হয়ে হলদি নদীর উৎপত্তি ঘটেছে। রূপনারায়ণ ও হুগলি নদীর মিলনস্থলের অদূরে হলদি হুগলি নদীতে মিশেছে।নদীটির মোট দৈর্ঘ্য ২৪ কিমি। হলদি নদীর অববাহিকাটির মোট আয়তন ১০,২১০ বর্গ কিলোমিটার।

ডক্টর বিধানচন্দ্র রায়ের পরিকল্পনামাফিক এই হলদি নদীর মোহনার কাছেই বাংলার নতুন বন্দর-নগরী হলদিয়া  ও হলদিয়া বন্দর  গড়ে উঠেছে।

তথ্যসূত্র

পূর্ব মেদিনীপুর জেলার নদী
বাংলার নদী
পশ্চিমবঙ্গের নদী
স্তালিনগ্রাদের যুদ্ধ

দ্বিতীয় বিশ্বযুদ্ধের সময়ে স্তালিনগ্রাদ শহরের দখল নিয়ে জার্মানি এবং তার মিত্রদের সাথে সোভিয়েত ইউনিয়নের যে ভয়াবহ যুদ্ধ হয়েছিল তাকেই স্তালিনগ্রাদের যুদ্ধ বলা হয় । এই যুদ্ধটি ছিল দুই পক্ষের অনেকগুলি বড় সামরিক অভিযানের সম্মিলিত যোগফল । এই যুদ্ধটি ১৭ জুলাই ১৯৪২ থেকে ২ ফেব্রুয়ারি ১৯৪৩ অবধি চলেছিল ।

স্তালিনগ্রাদের যুদ্ধের ফলাফল দ্বিতীয় বিশ্বযুদ্ধের গতিপথ ঘুরিয়ে দিয়েছিল বলে মনে করা হয় । এই যুদ্ধটি ছিল মানবসভ্যতার সবথেকে রক্তক্ষয়ী যুদ্ধ । দুই পক্ষের সম্মিলিত ক্ষতি ছিল প্রায় ১৫ লক্ষ মানুষ । স্তালিনগ্রাদের যুদ্ধ নিষ্ঠুরতার জন্য চিহ্নিত হয়ে আছে । জার্মানি স্তালিনগ্রাদ শহরের উপর আক্রমণ করে এরপর শহরের মধ্যেই যু্দ্ধ চলে এবং সোভিয়েত সেনাবাহিনী পাল্টা আক্রমণ করে । এবং অবশেষে জার্মানির সিক্সথ আর্মি এবং অন্যান্য অক্ষশক্তির বাহিনীকে সোভিয়েত সেনাবাহিনী ফাঁদে ফেলে এবং শেষে ধ্বংস করে । অক্ষশক্তির এই হার ছিল দ্বিতীয় বিশ্বযুদ্ধের দ্বিতীয় সর্বোচ্চ হার । এই যুদ্ধ জার্মানির পূর্বেকার শক্তিকে দুর্বল করে দেয় এবং এর পর তারা আর কোন বড় ধরনের বিজয় অর্জন করতে পারেনি।

১৯৪২ সালের গ্রীষ্মকালের শেষ দিকে প্রবল বোমা বর্ষণের মাধ্যমে এই আক্রমণ শুরু হয়। তবে শহরের এই যুদ্ধে ধ্বংসপ্রাপ্ত দালান কোঠায় অবস্থান করা সোভিয়েত যোদ্ধাদের তারা বিতাড়িত করতে পারেনি। এ কারণে সোভিয়েতদের প্রতিরোধের মুখে তারা শহরের নিয়ন্ত্রণ নিতে ব্যর্থ হয়।

১৯৪২ সালের ১৯ নভেম্বর রেড আর্মি Operation Uranus অভিযান পরিচালনা করে। এই অভিযানের মূল লক্ষ্য ছিল জার্মান ষষ্ঠ বাহিনীর পার্শ্বভাগ আগলে রাখা রোমানিয়ান ও হাঙ্গেরিয়ান বাহিনীকে পরাভূত করা। প্রবল লড়াইয়ের পর ফ্লাঙ্ক গান গুলোকে অকার্যকর করা হয় যার ফলশ্রুতিতে জার্মান বাহিনী অরক্ষিত হয়ে পরে। অধিকন্ত শীতকালের তীব্র ঠান্ডায় জার্মান বাহিনী আরও দুর্বল হয়ে পরে। স্তালিনগ্রাদের বৃত্তে বেষ্টিত হয়ে ষষ্ঠ বাহিনী বাহিরের অংশ থেকে বিচ্ছিন্ন হয়ে যায় এবং বাহিরের অংশও তাদের উদ্ধারে ব্যর্থ হয়। ফলশ্রুতিতে ১৯৪৩ এর ফেব্রুয়ারির শুরুতে ভেতরে থাকা ষষ্ঠ বাহিনীর সৈন্যরা আত্নসমর্পণ করে।

বহিঃসংযোগ 
 যুদ্ধটি সম্পর্কে বিস্তৃত বিবরণ 
 স্টালিনগ্রাদ যুদ্ধ ১৯৪২-১৯৪৩
 তথ্য ছবি এবং যুদ্ধের আসল ম্যাপ
 Stalingrad-info.com, যুদ্ধ এবং স্টালিনগ্রাদ শহরের বেশ কিছু ছবি
 Volgograd State Panoramic Museum official homepage
  Stalingrad Battle This site is sponsored by the main historical and culture organizations of Volgograd.
 The Battle of Stalingrad in Film and History Written with strong Socialist/Communist political under and overtones.
 The Battle of Stalingrad  The Battle of Stalingrad in detail.
 Soviet Artilleryman's Story Of Stalingrad: Isaak Kobylyanskiy
 Roberts, Geoffrey. "Victory on the Volga", The Guardian, February 28, 2003
 Operation Blau 
 Battle of Stalingrad 
 The Soviet counter-offensive: Operation Uranus 
 Disaster of 6th Army 
 The Great Battle on the Volga on Google Video
 German Newsreels of the Battle of Stalingrad on Youtube

তথ্যসূত্র 

দ্বিতীয় বিশ্বযুদ্ধ
জোসেফ স্তালিন
ক্রিস্টোফার ম্যাক্‌ক্যান্ড্‌লেস

ক্রিস্টোফার জনসন ম্যাক্‌ক্যান্ড্‌লেস (/məˈkændlɪs/; ইংরেজি: Christopher Johnson McCandless, ১২ ফেব্রুয়ারি ১৯৬৮ – আনু. আগস্ট ১৯৯২), এছাড়াও তার স্ব-নির্মিত ডাকনাম " আলেকজান্ডার সুপারট্রাম্প" দ্বারাও পরিচিত, মাত্র ২৪ বছর বয়সে আলাস্কার বনাঞ্চলে মৃত্যুবরণ করেন। তিনি যৎসামান্য খাবার ও উপকরণ নিয়ে আলাস্কাসহ মার্কিন যুক্তরাষ্ট্রের বিভিন্ন স্থানে ঘুরে বেরিয়েছিলেন। পরিবার থেকে বিচ্ছিন্ন হয়ে কিছুদিন একাকী সুখের সন্ধানে ঘুরে বেড়ানোই ছিল তার উদ্দেশ্য। খাদ্যের অভাবে ডেনালি রাষ্ট্রীয় উদ্যানে তার মৃত্যু হয়।  তার জীবনকাহিনী নিয়ে জন ক্র্যাকাওয়ার ১৯৯৬ সালে ইনটু দ্য ওয়াইল্ড নামে একটি নন-ফিকশন বই লিখেছেন। এই বইয়ের উপর ভিত্তি করে ২০০৭ সালে একটি চলচ্চিত্র মুক্তি পায়। শন পেন পরিচালিত এই ছবির নামও রাখা হয় ইনটু দ্য ওয়াইল্ড।

তথ্যসূত্র

বহিঃসংযোগ 
 Wikimapia - Christopher McCandless' abandoned bus on the Stampede Trail. 
 Wikimapia - Detrital Wash site where McCandless camped and abandoned his car after the wash flooded.

যাযাবর
অভিযাত্রী
১৯৬৮-এ জন্ম
১৯৯২-এ মৃত্যু
২০শ শতাব্দীর মার্কিন ব্যক্তি
অনাহারে মৃত্যু
শন পেন

শন জাস্টিন পেন (ইংরেজি: Sean Justin Penn) (জন্ম: ১৭ই আগস্ট, ১৯৬০) একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও পরিচালক। ২০০৪ সালে তিনি একাডেমি অফ মোশন পিকচার আর্টস অ্যান্ড সায়েন্সেস কর্তৃক সেখানে যোগ দেয়ার জন্য আমন্ত্রিত হন। তিনি ২০০৩ সালে ক্লিন্ট ইস্টউড পরিচালিত মিস্টিক রিভার ছবিতে অভিনয়ের জন্য সেরা অভিনেতা হিসেবে অস্কার লাভ করেন। ২০০৮ সালে মিল্ক চলচ্চিত্রে অভিনয়ের জন্য আবার সেরা অভিনেতা হিসেবে অস্কার লাভ করেন।

চলচ্চিত্রসমূহ

অভিনয় 
 ২১ গ্রাম্‌স (২০০৩)

পরিচালনা 
 ইনটু দ্য ওয়াইল্ড (২০০৭)

তথ্যসূত্র

বহিঃসংযোগ 
 
 Sean Penn's visit to Iran at the San Francisco Chronicle 
 Guardian Unlimited Interview, ৮ই এপ্রিল ২০০৫

১৯৬০-এ জন্ম
মার্কিন অজ্ঞেয়বাদী
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন পুরুষ চিত্রনাট্যকার
শ্রেষ্ঠ অভিনেতা বিভাগে একাডেমি পুরস্কার বিজয়ী
জীবিত ব্যক্তি
২১শ শতাব্দীর মার্কিন অভিনেতা
মার্কিন যুক্তরাষ্ট্রের এলজিবিটিকিউ অধিকার কর্মী
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
লিথুয়ানীয় ইহুদি বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
ক্যালিফোর্নিয়ার সমাজকর্মী
মার্কিন শিশু অভিনেতা
মার্কিন মঞ্চ অভিনেতা
মার্কিন টেলিভিশন অভিনেতা
রুশ ইহুদি বংশোদ্ভূত মার্কিন ব্যক্তি
মার্কিন যুদ্ধ-বিরোধী কর্মী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
ক্যালিফোর্নিয়ার চলচ্চিত্র প্রযোজক
দাতব্য প্রতিষ্ঠানের প্রতিষ্ঠাতা
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
শ্রেষ্ঠ অভিনেতা বিভাগে রৌপ্য ভল্লুক বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী